Katia Ricciarelli

**Katia Ricciarelli**, a l'anagrafe **Katiuscia Maria Stella Ricciarelli** (Rovigo, 16 de zenaro 1946), ła ze un sopran, atora e personajo tełevizivo itałiana.

## Biografia
Nasesta in una fameja non azià, ła mare, zbandonada da'l mario rołà cofà vołontario inte ła canpanja de Rusia, ła ze stà costreta a crésar da soła łe tre fiołe. Katia, ultimozenita, avua da ła rełasion co n'altro omo conosuo durante un sojorno łaorativo in Zermania, ła ga mostrà daspuò l'adołesensa un forte intarese par el canto, dezvolzendo inte'l fratenpo racuanti łaori par sostenjerse, tra cui l'operaia inte na fàbrega de manjadischi.

### Cariera
Ła ga studià a'l Conservatorio Benedetto Marcello de Venesia, debutando a Mantoa inte'l 1969 co *[[La bohème (Puccini)|La bohème]]* e aparindo l'ano sucesivo a'l Regio de Parma inte'l *[[Il trovatore]]*. Ła ze montà a ła rebalta inte'l 1971 dopo de aver vinsesto el *Concorso Intarnasionałe Voze Verdiane* de ła Rai ezeguindo na aria da *[[Il corsaro (Verdi)|Il corsaro]]*.
[upright=1.4|miniatura|Ła piastreła de'l Mureto de [Alassio autografà da ła Ricciarelli]]

Ła se ga ezibìa inte'i mazori teatri de'l mondo: Lyric Opera de Chicago (1972), Teatro alla Scala (1973), Royal Opera House de Łondra (1974), Metropolitan Opera (1975), spasiando tra łe òpare de Puccini, Verdi, Rossini, Donizetti e altri, e razonzendo łivełi de partegołar esełensa inte ła segonda metà dei ani '70 (*[[Anna Bolena (opera)|Anna Bolena]]*, Parma 1977; *[[Tancredi (opera)|Tancredi]]*, New York 1978).

Inte i ani otanta, ła ga inisià na cołaborason desenałe co'l Rossini Opera Festival de Pesaro otenjendo sucesi notevołi inte'l repertorio belcantista: Rossini prensipalmente (*[[Semiramide (Rossini)|Semiramide]]*, Elena inte *[[La donna del lago]]*, Bianca inte *[[Bianca e Falliero]]* a fianco de Marilyn Horne, Ninetta inte *[[La gazza ladra]]*, Madama Cortese inte ła stòrega prima repreza asołuta de *[[Il viaggio a Reims]]* soto ła diresion de Abbado), ma anca Donizetti (A se recorda soratuto  *[[Lucrezia Borgia (òpara)|Lucrezia Borgia]]* a Bołogna inte'l 1984).

Senpre inte i ani otanta ga tacà revełarse un serto declino vocałe, cauza de serti insucesi, soratuto in rołi masa spenti par łe só caratarìsteghe vocałe. Inte'l 1983 ła ga cantà *[[Aida]]* a ła Royal Opera House de Łondra, forte de l'insizion de do ani prima e de l'irobustimento de ła voze, ma ła ze stà fiscià a cauza de ła dificoltà inte i agùi stremi; tre ani drioman ła ga debutà in modo non fełise a Trieste co *[[Norma (opera)|Norma]]*. Inazonta A ze famoza ła performance a ła Scala de'l majo 1989 in *[[Luisa Miller]]*, co ła ze stà contestà co rabieso; finia l'opara ła ze insia so'l palcosènego inrabiada, biastemando contro i spetadori.

Inte'l 1994, par i vintisincue ani de cariera, ła ze stà insinjìa de'l titoło de Kammersängerin a Viena e de *[[Órdene a'l merito de ła Repùblega Itałiana|Grando Ofisiałe]]* de ła Repùblega Itałiana. Inte'l 1999 in ocazion de'l 30º aniversario de cariera ła ga debutà in *[[Fedora (opera)|Fedora]]*.

Inte i ani 2000 ła ga sciarìo ła cariera oparìstega, łimitando ła só atività a'l Politeama Greco di Lecce, de'l cuało ła ze stà diretora artìstega e andove ła ga debutà in nove òpare: *[[Werther (opera)|Werther]]* (2001), *[[Le convenienze ed inconvenienze teatrali]]* (2002), *[[Rinaldo (opera)|Rinaldo]]* (2003). Ła ga avesto ła carga de diretor artìstego de'l Sferisterio de Macerata da'l 2003 a'l 2005.

Inte'l steso parìodo ła ga afiancà a l'atività muzegałe ła nova cariera de atora, inisialmente in film TV e fiction, drioman in film d'autor zvolzendo anca rołi da protagonista, cofà inte *[[La seconda notte di nozze]]* de Pupi Avati, ła cui intarpretasion ła ghe ga vałesto el Nastro d'Arzento. Ła se ga dedegà anca a'l musical, intarpretando *[[Caruso (musical)|Caruso]]* (2002) e *[[Gloriosa (musical)|Gloriosa]]* (2008).

### Vita privà
Drioman a na łonga rełasion co'l tenor José Carreras, durà 13 ani, el 18 de zenaro 1986 ła ga spozà el prezentador tełevizivo Pippo Baudo; ła cubia ła se separarà inte'l 2004 par devorsiar drioman tre ani drio.

## Vocałità e parsonałità intarpretadiva
Dotà de na voze de tinbro etereo, mòrbia e łuminoza, de spicada muzegałità e di senso de'l frazejo, ła ze séłebre par i fiłai, łe zmorsadure e i pianisimi, ma ła mancansa de na otìntica tècnega virtuozìstega e ła mai conpleta paronanza tècnega de'l rezistro agùo a voze piena łe ga zvejà serte reserve, oltra ad aver cauzà un declin vocałe rełativamente bonorivo.

## Repertorio

## Discografia
### Insizion in studio

### Rejistrasion da'l vivo
* 1971 - *[[Anacréon]]* (Corine)
* 1971 - *[[Il corsaro (Verdi)|Il corsaro]]* (Medora)
* 1971 - *[[Il trovatore]]* (Leonora)
* 1972 - *[[Giovanna d'Arco (òpara)|Giovanna d'Arco]]* (Giovanna)
* 1972 - *[[I due Foscari]]* (Lucrezia)
* 1973 - *[[Don Carlos (opera)|Don Carlos]]* (Elisabetta)
* 1973 - *[[I Capuleti e i Montecchi]]* (Giulietta)
* 1973 - *[[I due Foscari]]* (Lucrezia)
* 1974 - *[[Luisa Miller]]* (Luisa)
* 1975 - *[[Carmen (opera)|Carmen]]* (Micaëla)
* 1975 - *[[Jérusalem]]* (Hélène)
* 1975 - *[[Un ballo in maschera]]* (Amelia)
* 1976 - *[[La traviata]]* (Violetta)
* 1976 - *[[Luisa Miller]]* (Luisa)
* 1977 - *[[Il trovatore]]* (Leonora)
* 1978 - *[[Tancredi (opera)|Tancredi]]* (Amenaide)
* 1979 - *[[Guglielmo Tell (opera)|Guglielmo Tell]]* (Matilde)
* 1979 - *[[La traviata]]* (Violetta)
* 1980 - *[[Carmen (opera)|Carmen]]* (Micaëla)
* 1980 - *[[Un ballo in maschera]]* (Amelia)
* 1980 - *[[Messa da requiem (Verdi)]]* (Sopran) direta da Claudio Abbado co Plácido Domingo, Deutsche Grammophon
* 1981 - *[[Maria de Rudenz]]* (Maria)
* 1982 - *[[Falstaff (Verdi)|Falstaff]]* (Alice)
* 1982 - *[[L'esule di Roma]]* (Argelia)
* 1982 - *[[Lucia di Lammermoor]]* (Lucia)
* 1982 - *[[Stabat Mater (Rossini)|Stabat Mater]]* (Sopran)
* 1983 - *[[Paride ed Elena]]* (Elena)
* 1983 - *[[Petite messe solennelle]]* (Sopran)
* 1983 - *[[Turandot]]* (Liù)
* 1984 - *[[Il viaggio a Reims]]* (Madama Cortese)
* 1984 - *[[Simon Boccanegra]]* (Maria)
* 1985 - *[[Il viaggio a Reims]]* (Madama Cortese)
* 1986 - *[[Bianca e Falliero]]* (Bianca)
* 1986 - *[[I puritani]]* (Elvira)
* 1986 - *[[Poliuto]]* (Paolina)
* 1989 - *[[La gazza ladra]]* (Ninetta)
* 1990 - *[[Zaira (Bellini)|Zaira]]* (Zaira)
* 1991 - *[[Anna Bolena (opera)|Anna Bolena]]* (Anna)
* 1991 - *[[I Capuleti e i Montecchi]]* (Giulietta)
* 1995 - *[[La bohème (Puccini)|La bohème]]* (Mimì)
* 1997 - *[[Vincenzo Bellini|Messa n° 2 in sol minore]]* (Sopran)
* 1997 - *[[Giuseppe Geremia|Missa pro defunctis]]* (Sopran)
* 1997 - *[[Giuseppe Geremia|Tantum ergo]]* (Sopran)
* 1998 - *[[Fedora (opera)|Fedora]]* (Fedora)

## Filmografia
### Sinema
* *[[Otello (film 1986)|Otello]]*, co Placido Domingo, diresion muzegałe Lorin Maazel e regia de Franco Zeffirelli (1986)
* *[[La seconda notte di nozze]]*, regia de Pupi Avati (2005)
* *[[I dì perduti]]*, regia de Bruno Gaburro (2006)
* *[[Bianco e nero (film 2008)|Bianco e nero]]*, regia de Cristina Comencini (2008)
* *[[Gli amici del bar Margherita]]*, regia de Pupi Avati (2009)
* *[[La sedia della felicità]]*, regia de Carlo Mazzacurati (2014)
* *[[Infernet]]*, regia de Giuseppe Ferlito (2016)
* *[[Mancino naturale]]*, regia de Salvatore Allocca (2021)

### Tełevizion
* *[[Gian Burrasca (miniserie tełeviziva)|Gian Burrasca]]* (2001)
* *[[Don Matteo|Don Matteo 4]]* (2004)
* *[[Ma chi l'avrebbe mai detto]]* (2006)
* *[[Carabinieri (serie tełeviziva)|Carabinieri 7]]* (2008)
* *[[Il ritmo della vita]]* (2009)
* *[[Così fan tutte (serie tełeviziva)|Così fan tutte]]* (2009)
* *[[Un passo dal cielo]]* (2011-2015)
* *[[Faccia d'angelo (miniserie tełeviziva)|Faccia d'angelo]]* (2012)
* *[[Un matrimonio (miniserie tełeviziva)|Un matrimonio]]* (2013)
* *[[Come una madre]]*, ep. 3 (2020)

## Tełevizion
* *Un'estate italiana* (Rai 1, 1991)
* *Segreti e bugie* (Rai 1, 2000)
* *Katia e Mara verso oriente* (Rai 1, 2000)
* *[[Una voce par Padre Pio]]* (Rai 1, 2000)
* *Venezia, la luna e tu* (Rai 1, 2002)
* *[[La fattoria (terza edision)|La fattoria]]* (Canale 5, 2006) *concorente*
* *[[Io canto (prima edizione)|Io canto]]* (Canale 5, 2010) *giurata*
* *[[Let's Dance (programa tełevizivo)|Let's Dance]]* (Canale 5, 2010) *concorente*
* *[[Ciak... si canta!]]* (Rai 1, 2011) *zurada*
* *[[Sabato in]]* (Rai 1, 2015-2016) *inviada*
* *[[Selfie - Le cose cambiano]]* (Canale 5, 2016) *mentore*
* *[[Festival dei Castrocaro 2018|Festival de Castrocaro]]* (Rai 1, 2018) *giurata*
* *[[Io e te (programa tełevizivo)|Io e te]]* (Rai 1, 2020) *co-condutora*
* *[[Il cantante mascherato]]* (Rai 1, 2021) *concorente*

## Teatro
* *[[Gloriosa (comedia teatrałe)|Gloriosa]]* de Peter Quilter, regia Enrico Maria Lamanna (2008)
* *[[Altro di me (comedia teatrałe)|Altro di me]]* de Maurizio Costanzo-Enrico Vaime, regia Marco Mattolini (2014)
* *[[Elisir D'Amore (musical - dall’Opera alla Canzone d’Autore)|Elisir d'amore]]* "da l'ópara a ła canson d'autor" produzesto da  Francesco Serio par CDB (2015)

## Onorificense

## Notasion


## Bibliografia
* Katia Ricciarelli, Gioconda Marinelli, *Altro di me non saprei narrare*, ISBN 978-88-7424-380-8, 2008, Aliberti Editore.

## Altri projeti

## Linganbi foresti
*